# **Manual for bruk av sanntidsdosimeter**

Dette er et frivillig tilbud for radiografer som assisterer under CT intervensjoner. Ved å bruke sanntidsdosimeter kan radiografer kartlegge sin individuelle eksponering for ioniserende stråling.

***Før bruk:***

Dosimeteret benytter ett AA-batteri (+ siden inn). Vises batterisymbolet på displayet, så er det på tide å bytte batteri. Bruk en mynt eller noe annet egnende for å åpne lokket til batteriet. Dosimeteret har kun en knapp, den sitter på dosimeterets forside, over firmanavnet “Thermo Scientific”.

**Skru på dosimeteret:**

For å skru på dosimeteret hold inn knappen i noen sekunder og dosimeteret vil skru seg på. Fest dosimeteret på utsiden av blybeskyttelsen, gjerne i lommen på blyfrakken eller i tyroideakragen. Dosimeteret er nå klart til å brukes!

***Etter bruk:***

Les av verdiene på H(10) (organdosen) og H(7) (huddosen). Ved å holde inn knappen bytter dosimeteret fra organdose til huddose. Skriv dette inn i skjemaet om dere ønsker at vi skal registrere dosen dere har fått. Strålevernskontakten registrerer inn dosene årlig.

**For å slette data:**

* Hold inn knappet inntil du kommer til CLr.
* Trykk en gang så CLr? kommer opp på displayet.
* Dobbeltrykk, slik at CLr? blinker på skjermen.
* Dobbeltklikk igjen for å bekrefte valget ditt, 0000.   
  Dosen vil nå bli slettet og dosimeteret er klar for å brukes av nestemann.

**Skru av dosimeter:**

* Hold knappen inne til du kommer til “ON”.
* Dobbeltklikk når du står på on, så “OFF” kommer til syne på displayet.
* “OFF” blinker nå på skjermen. Bekreft valget ditt med å dobbeltklikke på knappen en siste gang. Dosimeteret skal nå være avslått.